《题徐孺子墓》
宋代·陈炜

行藏原有道，出处须见机。忍耻谷危邦，岂若丼蕨薇。

汉道昔云谷，桓灵拥虚器。西日走崦嵫，寸绳岂能系。

济川非无情，中有波涛惊。不见陈与窦，杀身竟何成。

南州坦平地，高遂夷齐志。有齿宁食力，不挂安危事。

党锢任纷纭，安能麋鹿群。束刍千里道，惟哭故人坟。

我遭明盛时，引身非所宜。虽无仲举榻，爱树九龄碑。

宰木扬清风，东湖酿美酒。再拜奠芳樽，閒庭自花柳。

作者简介：陈炜，光宗绍熙元年（一一九○）进士（《嘉定赤城志》卷三四）。